open-index/open-wikipedia-markdown huggingface dataset:
ஏக்கர் அடி

thumb|300px|ஏக்கர் அடியின் அளவைக் காட்டும் வரைபடம். இது அளவுத் திட்டத்துக்கு அமைய வரையப்படவில்லை

**ஏக்கர் அடி** (Acre foot) என்பது கன அளவைக் குறிப்பிடப் பயன்படும் ஒரு அலகு ஆகும். பொதுவாக, ஏரிகள், நீர்காவிகள், கால்வாய்கள், சாக்கடை நீரோட்ட அளவு, ஆற்று நீரோட்டம் போன்ற பெரிய அளவிலான நீர்வளங்கள் தொடர்பில் இந்த அலகு பயன்படுத்தப்படுகின்றது.

## வரைவிலக்கணம்

ஒரு ஏக்கர் பரப்பளவில் இருக்கும் ஒரு அடி ஆழமுள்ள நீரின் கன அளவே ஒரு *ஏக்கர் அடி* என வரைவிலக்கணம் கூறப்படுகின்றது. ஒரு ஏக்கர் 66 அடி x 660 அடி (1 சங்கிலி x 1 பர்லாங்) என்பதால் அது சரியாக 43,560 சதுர அடி ஆகின்றது. எனவே ஒரு ஏக்கர் அடி 43,560 x 1 கன அடியாகும். அமெரிக்க கலன், கன மீட்டர், லீட்டர் ஆகிய கன அளவுகளோடு இது பின்வருமாறு தொடர்புகளைக் கொண்டுள்ளது:

: 1 ஏக்கர் அடி =  325,851   அமெரிக்க கலன்
: 1 ஏக்கர் அடி =    1,233.5  கன மீட்டர்
: 1 ஏக்கர் அடி = 1,233,500   லீட்டர்

## இவற்றையும் பார்க்கவும்

* கன மீட்டர்/செக்கன்
* கன அடி/செக்கன்

## மேற்கோள்கள்

பகுப்பு:அளவை முறைகள்
புலிகளின் நீர்மூழ்கி கப்பல் பிரிவு

தமிழீழ விடுதலைப் புலிகள் பல காலமாக** நீர்மூழ்கி கப்பல் பிரிவு** ஒன்றை கட்டமைப்பதற்காக முயற்சி செய்து வந்ததாக ஊடக செய்திகள் தெரிவிக்கின்றன.  இருப்பினும் புலிகள் இதைப் பற்றி எந்த வித அதிகாரப்பூர்வ தகவல்களையும் வெளியிடவில்லை. இந்தத் தகவலை இந்திய புலனாய்வுத் துறையே வெளிப்படுத்தியிருப்பதாக ஊடக செய்திகள் குறிப்பிடுகின்றன.  

## மேற்கோள்கள்


பகுப்பு:விடுதலைப் புலிகளின் படையணிகள்
ஞாயிறு

பக்க வழிப்படுத்தல்:

* ஞாயிறு அல்லது சூரியன் என்னும் விண்மீன்.
* ஞாயிறு (கிழமை).
* ஞாயிறு (கதை)
புவியீர்ப்பு

திணிவு (mass) கொண்ட ஒவ்வொரு பொருளும் இன்னொரு பொருளை ஈர்க்கிறது என்பது இயற்கையில் உள்ள அடிப்படையான ஒரு தோற்றப்பாடாகும். எனினும் சிறிய பொருட்களுக்கு இடையில் உள்ள இந்த ஈர்ப்புச் சக்தி புலப்படக்கூடிய அளவில் இருப்பதில்லை. கோள்கள், விண்மீன்கள் போன்ற மிகப்பெரிய பொருட்களில் இந்த ஈர்ப்புச் சக்தி புலனாகக் கூடியதாக உள்ளது. புவியைச் சுற்றியும் இந்த ஈர்ப்புப் புலம் (gravitational field) உண்டு. இதனால் புவி பிற பொருட்களைத் தன்னை நோக்கி ஈர்க்கிறது. இதுவே **புவியீர்ப்பு** எனப்படுகின்றது. இவ்வீர்ப்பின்போது புவி அது ஈர்க்கும் பொருள்மீது செயற்படுத்தும் விசை புவியீர்ப்பு விசை ஆகும். இவ்விசையின் அளவு புவியின் திணிவிலும், புவியிலிருந்து விசை தொழிற்படும் இடத்தின் தூரத்தின் அளவிலும் தங்கியுள்ளது.

பகுப்பு:இயற்பியல்
பேர்டினண்ட் மார்க்கோஸ்

**பேர்டினண்ட் எம்மானுவேல் எட்ராலீன் மார்க்கோஸ்** (*Ferdinand Emmanuel Edralín Marcos*; செப்டம்பர் 11, 1917 – செப்டம்பர் 28, 1989) பிலிப்பைன்சின் குடியரசுத் தலைவராக 1965 முதல் 1986 வரை பதவி வகித்தவர். இவர் ஒரு சட்ட அறிஞர் ஆவார். இரண்டாம் உலகப் போரின் போது வடக்கு லூசோன் பகுதியில் கெரில்லாப் படைகளுக்குத் தலைமை தாங்கியவர். 1963 செனட் சபைக்குத் தலைவாரானார். இவரது ஜனாதிபதி ஆட்சிக் காலத்தில் ஊழல், மனித உரிமை மீறல் போன்ற பல்வேறு குற்றச்சாட்டுகளுக்கு உள்ளானார். 1986 இல் மக்களின் பெரும் எதிர்ப்பைத் தொடர்ந்து இவர் பதவியில் இருந்து அகற்றப்பட்டு நாட்டை விட்டு வெளியேறினார். தனது ஆட்சிக் காலத்தில் நூற்றுக்கணக்கான மில்லியன் அமெரிக்க டாலர்களை ஐக்கிய அமெரிக்காவில் முதலிட்டிருந்தாகக் குற்றஞ்சாட்டப்பட்டிருந்தார்.

## வெளி இணைப்புகள்
* பிலிப்பைன்ஸ் அரசு இணையத்தளம் 

## மேற்கோள்கள்

பகுப்பு:பிலிப்பீன்சின் அரசியல்வாதிகள்
பகுப்பு:பிலிப்பைன்சின் குடியரசுத் தலைவர்கள்
பகுப்பு:1917 பிறப்புகள்
பகுப்பு:1989 இறப்புகள்
பகுப்பு:20-ஆம் நூற்றாண்டு குற்றவாளிகள்
அசுரர் (பௌத்தம்)

**அசுரர்** (ஜப். *அஷுரா*) எனபவர்கள் பௌத்த அண்டவியலின் படி, காமதாதுவின் கீழ் நிலை வாசிகள் ஆவர். இவர்கள் தேவர்களின் எதிரிகள் ஆவர்.  பௌத்த அசுரர்களும்,  இந்து மத அசுரர்களும் குணவியலபுகளில் ஒற்றுமையிருப்பினும், பௌத்தத்தில் அசுரர்களுக்கு பௌத்த தொடர்புடைய சில பிரத்யேக குணங்களும் கதைகளும் காணப்படுகின்றது.

## அசுரர்களின் குணவியல்புகள்
காமதாதுவின் அனைத்து நிலைகளில் உள்ளவர்களும் ஆசைகளுக்கு உட்பட்டிருந்தாலும், அசுரகள் தான் ஆசைகளுக்கு முற்றிலும் அடிமையாகி கர்வமும் ஆணவமும் உடையவர்களாக உள்ளனர்.

அவர்களுடைய இந்நிலையினால் அசுரர்களாக பிறப்பெடுப்பது  துர்பிறவியாக கருதப்படுகிறது. ஆற்றலும் வன்முறை குணாதிசியமும், போர்க்குணமும், கோபமும் கொண்ட மனநிலையை அசுரர்கள் குறிக்கின்றனர்.

அசுரகளின் ஆற்றல் மனிதர்களின் ஆற்றலை விட அதிகமாக இருப்பினும், மற்ற தேவர்களை விட குறைவானதாகும். இவர்கள் சுமேருவின் அடித்தளத்தில் வசிக்கின்றனர்.பவசக்கரத்தில் அசுரகள் ஆறாம் நிலையை குறிக்கின்றனர்.  அசுரகர்களின் தலைவர் அசுரேந்திரன் என அழைக்கப்படுகிறான். அசுரர்களின் பல பிரிவுகள் உள்ளன. வில்லை ஏந்திய தானவேகாசுரர்கள், கொடூர முகமுடைய காலகஞ்சகர்கள் இவற்றும் அடங்குவர். அசுர்களின் தலைவர்களாக வேமசித்திரின், ராகு(வேரோசனன்) மற்றும்  பஹராதன் விளங்குகின்றனர்.

## பௌத்த அசுரர்கள் தொடர்பான புராணக்கதைகள்
அசுரர்கள் ஆதிகாலத்தில் திராயஸ்திரிம்ச உலகத்தில், சுமேருவின் உச்சியில் மற்ற தேவர்களுடன் வசித்து வந்தனர்.  சக்ரன் இந்திர பதவியை ஏற்றவுடன், அசுரர்கள் அதை கொண்டாடினர். அந்த கொண்டாட்டத்தின் போது, அசுரர் மிகவும் திடமான கந்தபான மதுவகையை அருந்தினர், எனினும்  மற்ற தேவர்களை இம்மதுவகையை அருந்துவதற்கு இந்திரன் தடை செய்தி இருந்தார். இதனால், கோபமுற்ற இந்திரன், அசுரர்களை அவர்கள் போதையில் இருக்கும் போதே, அனைவரையும் திராயஸ்திரிம்ச்த்தில் இருந்து விரட்டி, சுமேருவின் அடித்தளத்துக்கு அனுப்பினார். ஆனால் இதை சில காலத்துக்கு அசுரர்கள் இதை அறிந்திருக்கவில்லை. எனினும், தாங்கள் தற்போது வசிக்கும் இடத்தில் திராயஸ்திரிம்சத்தின் பாரிஜாத மரம் மலர்வதற்கு மாறாக சித்தபாலி மரம் மலர்ந்ததை கண்ட பிறகே தங்கள் சுய நினைவுக்கு திரும்பி, தாங்கள் விரட்டியடிக்கப்பட்டதை உணர்ந்தனர்.

தங்களுடைய உலகை மீட்டெடுக்க, தேவர்களை நோக்கி போர் புரிய, சுமேருவில் ஏறத்துவங்கினர். அவர்களுடைய பெருவாரியான எண்ணிக்கையால் இந்திரன் அவர்களை நேரடியாக எதிர்கொள்ள இயலவில்லை.  திரும்பும் வேளையில், இந்திரன் கருடர்கள் வசிக்கும் காடுகளின் வழியாக செல்ல நேரிட்டது. இந்திரனின் தேர் சென்ற வழியில் கருடர்களின் கூடுகள் அழிக்கப்படுவதை அவர் கண்டார். இதனால், தன்னுடைய தேரோட்டின் மாதாலியிடம், மறுபடியும் திரும்பும் படி ஆணையிட்டார். இந்திரன் மறுபடியும் தங்களை நோக்கி  வருவதை கண்ட அசுரர்கள்,  இந்திரன், இன்னும் மிகப்பெரிய படையுடன் திரும்பி வருவதாக தவறாக கருதி, புறமுதுகிட்டு தாங்கள் இதுவரை கைப்பற்றிய அனைத்தையும் விட்டுவிட்டு ஓடினர்.

தேவர்களுக்கு அசுரர்களுக்கும் பல போர்கள் நடைபெற்றிருப்பினும், இரு சாராருக்கு ஒரு இணக்கமான உடன்பாடு இருந்து வருகிறது. இது இந்திரன், அசுரர் தலைவனான வேமசித்திரினின் மகளை காதலித்து திருமணம் செய்த வேளையில் ஏற்பட்டது. வேமசித்திரின் தன் மகள் சுஜாவின் திருமணத்திற்காக அசுரர்கள் நிறைந்த சபையில் சுயம்வரம் நடத்தினான். அச்சபையில், இந்திரன் ஒரு அசுரனாக மாறுவேடமிட்டு கலந்திருந்தான். சுஜா, மாறுவேடமிட்ட இந்திரனை தேர்ந்தெடுக்க அவரை அவள் மணந்து கொண்டாள்

## இவற்றையும் பார்க்கவும்
* அசுரர்
* பௌத்த அண்டவியல்
* சுமேரு

## மேற்கோள்கள்

பகுப்பு:பௌத்த தேவதாமூர்த்திகள்
பகுப்பு:அசுரர்
படைத்துறை வானூர்தி

**படைத்துறை வானூர்தி** வானத்தில் இருந்து தாக்குதல் நடத்தவும், பிற போர் நடவடிக்கைகளுக்கும் பயன்படும் வானூர்தி (விமானம்) ஆகும். தற்கால படைத்துறையின் வலுவை உறுதிசெய்யும் முக்கிய காரணிகளாக போர் வானூர்திகளும் வானியப் போர் வலுவும் இருக்கின்றன. படைத்துறை வானூர்திகள் சண்டை வானூர்திகள், சண்டையிடா வானூர்திகள் என இருவகையாக உள்ளன. சண்டை வானூர்திகள் எதிரிகளின் படைத்துறைச் சாதனங்களை அழிப்பதற்காக வடிவமைக்கப்பட்டவை.

படைத்துறை வானூர்திகளைப் பின்வருமாறு வகைப்படுத்தலாம். 
;நேரடிப் போருக்குப் பயன்படுபவை
* சண்டை வானூர்தி
** வான் ஆற்றல் வானூர்தி - Air superiority fighter
** இடைமறிப்பு வானூர்தி - Interceptor aircraft
** சண்டை வானூர்தி - Fighter aircraft
* குண்டுவீச்சு வானூர்தி
** குண்டுவீச்சு வானூர்தி - Bomber
** தந்திரோபாய வானூர்தி - Strategic bomber
** கனரக வானூர்தி - Heavy bomber
** நடுத்தர வானூர்தி - Medium bomber
** உத்திசார்ந்த வானூர்தி - Tactical bomber
** விலக்கும் வானூர்தி - Interdictor
* தாக்குதல் வானூர்தி
** தாக்குதல் வானூர்தி - attack aircraft
** பீரங்கி வானூர்தி - Gunship
* மின்னியற்போர் வானூர்தி - Electronic-warfare aircraft
* கடற்கண்காணிப்பு வானூர்தி - Maritime patrol aircraft
* போர் வானூர்தி
** பலபாத்திரப் போர் வானூர்தி - Multirole combat aircraft
** சண்டை-குண்டுவீச்சு வானூர்தி - Fighter-bomber
** தாக்குதற் சண்டை வானூர்தி - Strike fighter

;நேரடிப் போருக்குப் பயன்படுத்தப்படாதவை

* கவனக்கண்காணிப்பு வானூர்தி - Surveillance aircraft
* வேவு வானூர்தி - Reconnaissance aircraft
* இராணுவப் போக்குவரத்து வானூர்தி - Military transport aircraft
* பயிற்சி வானூர்தி - Trainer 
* பரீட்சார்த்த வானூர்தி - Experimental aircraft

## குறிப்புகள்

*|*
பகுப்பு:வான் போக்குவரத்து
வின்னிப்பெக் ஏரி

கனடாவின் மனித்தோபா மாகாணத்தில் உள்ள **வின்னிப்பெக் ஏரி**, மத்திய வட அமெரிக்காவில் உள்ள பெரிய ஏரியாகும். வின்னிப்பெக் நகருக்கு வடக்கே 55 கிலோமீட்டர் (34 மைல்) தொலைவில் உள்ள இந்த ஏரி 24,514 சதுர கிலோமீட்டர் (9,465 சதுர மைல்) பரப்பளவு கொண்டது. தென் கனடாவில் உள்ள மிகப் பெரிய ஏரி இது என்பதுடன், கனடாவில் உள்ள ஐந்தாவது பெரியதும், உலகின் பதினோராவது பெரியதுமான நன்னீரேரி இதுவேயாகும். எனினும், ஒப்பீட்டளவில் இது மிகவும் ஆழம் குறைந்தது. வடக்கு மற்றும் கிழக்கு வடிநிலங்களை இணைக்கும் ஒடுங்கிய கால்வாய் 36 மீ (118 அடி) தவிர்ந்த ஏனைய பகுதிகளின் சராசரி ஆழம் 12 மீ (39 அடி) ஆகும். 

## இவற்றையும் பார்க்கவும்

* பரப்பளவு அடிப்படையில் ஏரிகள்

பகுப்பு:கனடிய ஏரிகள்
ஒண்டாரியோ ஏரி

**ஒண்டாரியோ ஏரி**, வட அமெரிக்காவின் பேரேரிகளுள் ஒன்றாகும். இதன் வடக்கில் கனடாவின் மாகாணமான ஒண்டாரியோவும்; தெற்கில், ஒண்டாரியோவின் நியாகரா குடாநாடும், ஐக்கிய அமெரிக்காவின், நியூ யார்க் மாநிலமும் எல்லைகளாக உள்ளன. 

## பெயர்
இவ்வேரியின் பெயர், *பெரிய ஏரி* என்னும் பொருளுடைய ஹூரோன் மொழிச் சொல்லொன்றின் அடியாகப் பிறந்தது. கனடா நாட்டின் ஒண்டாரியோ மாகாணத்தின் பெயர் இந்த ஏரியின் பெயரைத் தழுவியே ஏற்படதாகும்.

## இவற்றையும் பார்க்கவும்
* பரப்பளவு அடிப்படையில் ஏரிகள்

## மேற்கோள்கள்


பகுப்பு:ஐக்கிய அமெரிக்க ஏரிகள்
பகுப்பு:வட அமெரிக்க ஏரிகள்
பகுப்பு:கனடிய ஏரிகள்
நீலகண்ட தாரணி

**நீலகண்ட தாரணி** அல்லது **மஹா கருணா தாரணி** எனபது அவலோகிதேஷ்வரருக்கு உரிய ஒரு மகாயான பௌத்த தாரணி ஆகும். இதை மாண்டரீன் சீன மொழியின் **டாபேய் ஸோ**(**Dàbēi Zhòu**) என அழைப்பர். *மஹாகருணாசித்த சூத்திரத்தின்* படி இந்த தாரணியை அவலோகிதேஷ்வரர் புத்தர்கள், போதிசத்துவர்கள், தேவர்கள் ஆகியோர் அடங்கிய சபையின் முன் கூறப்பட்டதாகும். இது ஓம் மணி பத்மே ஹூம் என்ற ஆறெழுத்து மந்திரத்தைப் போல கிழக்காசியாவில் மிகவும் புகழ்பெற்ற தாரணி ஆகும். இந்த தாரணி பாதுகாப்புக்க்காகவும், தூய்மைபடுத்துவதற்காகவும் பயன்படுத்தப்படுகிறது. 

## தோற்றம்

இந்த நீலகண்ட தாரணி கி.பி ஏழாம் நூற்றாண்டுக்கும் எட்டாம் நூற்றாண்டுக்கும் இடையின் மூவரால் சீனத்துக்கும் மொழிப்பெயர்க்கப்பட்டது. முதலில் சீ-டுங்'ம்(627-649) அடுத்து பாகவததர்மரும் (650-660) , இதற்கடுத்து போதிருசியும் ( 709 ) இதனை சீனத்துக்கு மொழிப்பெயர்த்தனர்.   பின்னர் வஜ்ரபோதியும்(719-741), இருமுறை அவரது சீடர் அமோவஜ்ரரும்(723-774) மொழிப்பெயர்த்தனர். 15ஆம் நூற்றாண்டில் தியானபத்திரரும் ஒரு முறை இதை மொழிப்பெயர்த்துள்ளார். 

இத்தனை பதிப்புகள் இருந்தாலும், அமோகவஜ்ரரின் பதிப்பே பரவலாக பயன்பாட்டில் உள்ளது. சீ-டுங்'இன் பதிப்பு ஆதி மூல வடிவாக இருந்தாலும் அது மிகவும் நீளமாகவும் உச்சரிப்பதற்கு கடினமாக இருந்த காரணத்தினால் அமோகவஜ்ரரரின் பதிப்பு பெருவாரியான பயன்பாட்டில் உள்ளது.

## வெளி இணைப்புகள்
*நீலகண்ட தாரணி  
*நீலகண்டதாரணி ஒலிக்கோப்பு (MP3 வடிவம்)
பகுப்பு:பௌத்த மந்திரங்கள்
பிசியூ

alt=|thumb|பிசியூ
**பிசியூ** (சீன மொழி: 貔貅, pí xiū) ஒரு சீன தொனமவியல் கற்பனை விலங்கு ஆகும். இது சிங்கம் போன்ற தோற்றமும், இறகுகளும் கொண்டிருக்கும். சீனாவின் அரண்மனைகளுக்கு முன்னால் காவல் விலங்குகளாக பிசியுக்கள் அமைக்கப்பட்டிருக்கும். 

## வெளி இணைப்புகள்
* Image of Pi Ya, the winged lion with two horns
* Pi Yao at

பகுப்பு:கற்பனை உயிரினங்கள்
பகுப்பு:சீன தொன்மவியல்
பகுப்பு:சீனப் பண்பாடு
எல்பா

*
[[படிமம்:Napoleon-Elbe.jpg|thumb|250px|எல்பாவில் இருந்து [[நெப்போலியன் பொனபார்ட்]] திரும்பினான்.]] 
*'எல்பா*' (*Elba'', இத்தாலிய மொழி: Ilva) என்பது இத்தாலியின் டஸ்கானி பிரதேசத்தில் உள்ள ஒரு தீவாகும். இத்தாலியின் கரையோர நகரமான பியோம்பினோவுக்கு 20 கி.மீ. தூரத்தில் உள்ளது (). டஸ்கான் தீவுகளில் இதுவே மிகப்பெரியதும், இத்தாலியின் தீவுகளில் சிசிலி மற்றும் சார்டீனியாவுக்கு அடுத்ததாக மூன்றாவது பெரியதும் ஆகும். எல்பாவுக்கு மேற்கே 50 கி.மீ. தூரத்தில் பிரெஞ்சு தீவான கோர்சிக்கா அமைந்துள்ளது.

இது கிட்டத்தட்ட 224 கி.மீ.² பரப்பளவும் கரையோர நீளம் 147 கி.மீ. உம் ஆகும். இதன் மிக உயரமான மலை மொண்டே கப்பானே 1,018 மீட்டர்கள் உயரமானது. இத்தீவின் மக்கள் தொகை கிட்டத்தட்ட 30,000 ஆகும்.

1814 இல் பிரெஞ்சு மன்னன் நெப்போலியன் பொனபார்ட் எல்பா தீவுக்கு நாடு கடத்தப்பட்டான். மே 3, 1814 இல் இவன் இத்தீவின் நகரமான் போர்ட்டோஃபெராய்யோவை அடைந்தான். நெப்போலியன் தனது பாதுகாப்புக்காக 600 பேரைக்கொண்ட படைகளை வைத்திருக்க அனுமதிக்கப்பட்டான். பொதுவாக எல்பா தீவை இவன் தனது கட்டுப்பாட்டுக்குள் வைத்திருந்தாலும் பிரித்தானியக் கடற்படையினர் இத்தீவைக் கண்காணித்து வந்தனர்.

மொத்தம் 300 நாட்கள் இத்தீவில் வாழ்ந்த நெப்போலியன் பெப்ரவரி 26, 1815 இல் ஒருவாறாகத் தப்பித்து பிரான்சை அடைந்தான்.

1860 இல் இத்தீவு இத்தாலியின் கூட்டமைப்புக்குள் வந்தது. பிரெஞ்சுப் படைகள் ஜூன் 17, 1944 இல் இங்கு புகுந்து தீவை ஜெர்மனியிடம் இருந்து விடுவித்தனர்.

## வெளி இணைப்புகள்
* எல்பா புவியியல் 
* இரண்டாம் உலகப் போரில் எல்பா

பகுப்பு:இத்தாலியத் தீவுகள்
பகுப்பு:சிறைத் தீவுகள்
த அப்பீல்

**தி அப்பீல்** ஜான் கிரிஷாம் (*John Grisham*) என்ற அமெரிக்க எழுத்தாளர், எழுதி 2007ஆம் ஆண்டில் வெளி வந்த புதினம் ஆகும். விறுவிறுப்பான சட்டத்துறைப் புதினங்களுக்குப் பெயர் பெற்ற ஜான் கிரிஷாம் நீண்ட இடைவெளிக்குப் பிறகு இந்த சட்டத்துறை புதினத்தை படைத்துள்ளார். ஐக்கிய அமெரிக்காவின் மிசிசிப்பி மாநிலத்தில் நடைபெறும் ஒரு பூச்சிக் கொல்லி தயாரிக்கும் வேதிப் பொருள் நிறுவனத்திற்கும், அப்பொருளால் பாதிக்கப்பட்ட பல குடும்பங்களுக்குமிடையேயான வழக்கின் மேல் முறையீட்டின் பொழுது நீதிபதி தேர்தலில் தண்ணீராக ஓடும் பணத்தின் மூலம் தீர்ப்பு எப்படி மிகக் குறைந்த விலைக்கு சந்தைக்கு வருகிறது என்பதே கதையின் கரு.

## கதைப்பாத்திரங்கள்
* ஜேனட் பேக்கர் - புற்று நோய்க்கு தனது கணவனையும் மனைவியையும் இழந்து வழக்கு தொடுப்பவர்
* கார்ல் ட்ருடூ - க்ரேன் கெமிக்கல்ஸ் நிறுவனத்தின் அதிபதி, தலைவர்
* வெஸ் பெய்டன் - ஜேனட் பேக்கருக்கான வழக்கறிஞர்
* மேரி க்ரேஸ் பெய்டன் - ஜேனட் பேக்கருக்கான வழக்கறிஞர்
* ஷீலா மகார்தி - மிசிசிப்பி உச்ச நீதிமன்ற நீதிபதி
* ரான் ஃபிஸ்க் - ஷீலா மகார்த்தியின் இடத்திற்காக அவரை எதிர்த்துப் போட்டியிடம் வேட்பாளர்
* ப்ரையன் ரைனஹார்ட் - நீதிபதி தேர்தலில், கார்ல் ட்ருடூ சார்பாக செயல்பட்டு ரான் ஃபிஸ்கை வேட்பாளராக்கி அவர் வெற்றிபெற முயல்பவர்

## கதைச்சுருக்கம்

*எச்சரிக்கை : கதையின் கரு, முடிவு பற்றிய மேலோட்டம் தரப்பட்டுள்ளது*

"க்ரேன் கெமிக்கல்ஸ்" நிறுவனம் சட்டத்திற்கு புறம்பாக பல தொன் எடையுள்ள வேதிக்கழிவுகள் அடங்கியுள்ள பீப்பாய்களை போமோர் எனும் ஊரின் ஒதுக்குபுறமான இடத்தில் புதைக்கிறது. வேதிப்பொருள் கசிந்து நிலத்தடி நீரில் கலப்பதால் அதனை பயன்படுத்தும் அவ்வூர் மக்கள் புற்றுநோய்க்கு ஆளாகிறார்கள். பிரச்சனை பெரிதாவது தெரிந்ததும் க்ரேன் அதனது உற்பத்தி பிரிவை மூடிவிட்டு ஊரைவிட்டு வெளியேறுகிறது. புற்று நோயால் பாதிக்கப்பட்ட மக்கள் பலர் க்ரேன் நிறுவனத்திற்கு எதிராக வழக்கு தொடுக்க முயல்கிறார்கள். க்ரேன் எனும் பெரிய நிறுவனத்தை எதிர்த்து போராடி நீதிமன்றம் செல்ல பெரும்பாலான வழக்கறிஞர்கள் மறுக்கிறார்கள். போமோரில் பிறந்து வழக்கறிஞரான மேரி க்ரேசும் அவரது வழக்கறிஞர் கணவரும், ஜேனட் பேக்கர் என்பவரின் வழக்கை நீதிமன்ற ஜூரி விசாரணைக்கு எடுத்துச் செல்கிறார்கள். இந்த வழக்கின் செலவிற்காக தங்களது சொத்துக்கள் எல்லாவற்றையும் இழந்துவிட்ட நிலையிலும் தளராமல் போராடி வருகிறார்கள். வழக்கின் தீர்ப்பில் சான்றாயம்(Jury) க்ரேன் கெமிக்கல்ஸ் ஜேனட் பேக்கருக்கு 41 மில்லியன் டாலர் கொடுக்க வேண்டும் எனத் தீர்ப்பளிக்கிறது. க்ரேன் கெமிக்கல்சின் பங்கு நான்கில் ஒருபங்கிற்கு வீழ்ச்சியடைகிறது. நிறுவனம் திவாலாகும் நிலையில், அதன் அதிபதி கார்ல், வழக்கு உச்ச நீதிமன்றத்தில் அப்பீலுக்கு வரும்பொழுது எப்படியும் சாதகமான தீர்ப்பைப் பெற முயல்கிறார். இடையில் வரும் உச்ச நீதிமன்ற தேர்தலில் தனக்கு ஆதரவாக தீர்ப்பளிக்கக்கூடிய ஒரு நீதிபதியை வேட்பாளராக்கி அவர் வெற்றி பெற பணத்தை செலவழித்து முயற்சி செய்கிறார்.

*எச்சரிக்கை முடிவு*

## கதை அலசும் முக்கிய பிரச்சினை

நீதிபதிகள், நியமன முறையில் அல்லாமல், மக்களால் தேர்ந்தெடுக்கப்படுவதன் பின்விளைவுகள் பற்றி அலசுகிறது. அதேபோல பெரிய முதலாளித்துவ நிறுவனங்கள் எப்படி தேர்தல்களை மறைமுகமாக திரித்து தங்களது சுய நலன்களை முன்னிறுத்திக் கொள்கின்றன என்பதையும் காண்பிக்கிறார். எல்லாவற்றிற்கும் மேலாக, வலதுசாரி அரசியல்வாதிகளுக்கு மதம் எப்படி ஒரு நிகரற்ற தேர்தல் வெற்றி கருவியாக இருக்கின்றது என்பதையும் படம்பிடிக்கிறார்.

## வெளி இணைப்புகள்
* ஜான் கிரிஷாமின் வலைப்பக்கம்

பகுப்பு:ஆங்கில மொழிப் புதினங்கள்
அஷ்டமங்களம்

**அஷ்டமங்களம்** என்பது தார்மீக மதங்களில் குறிப்பிடப்படும் எட்டு மங்களகரமான சின்னங்களை குறிக்கும். திபெத்திய பௌத்தத்தின் படி, இவ்வஷ்டமங்கள் யிதங்களின்  குணங்களை குறிக்கும். இவையனைத்து தெளிவுபெற்ற மனத்தின் குணங்களாக கருதப்படுகின்றன. பலவேறு பாரம்பரியங்கள் வெவ்வேறு சின்னங்கள் அஷ்டமங்களமாக கருதப்படுகின்றன.


அஷ்டமங்களம் சின்னங்கள் பண்டைய இந்தியாவில் சுப காரியங்களின் போது பயன்படுத்தப்பட்டன. பௌத்தத்தில், இவை புத்தர் போதிநிலை அடைந்தவுடன் தேவர்கள் புத்தர்களுக்கு அளித்த எட்டு நிவேதனங்களை குறிக்கின்றன. 


## சொற்பொருளாக்கம்
**அஷ்டமங்களம்** என்றால் எட்டுவிதமான மங்களங்கள் என்று பொருள்.

## பௌத்தம்

திபெத்திய பௌத்தம்  கீழ்க்கண்ட குறிப்பிட்ட  அஷ்டமங்கள சின்னங்களை பயன்படுத்துகிறது. இந்த சின்னங்களுக்கான பொதுவான விளக்கம் கீழே தரப்பட்டுள்ளது.

#சங்கு
# திருமறுஸ்ரீவத்ஸம்
# கயல்மீன் ஜோடி (கௌர மச்சம்)
# கொடிதுவஜம்
#தாமரை
#குடை
# குடம்கலசம்
#தர்மசக்கரம்

## சின்னங்கள்

பல்வேறு பாரம்பாரியங்களை இவ்வஷ்டமங்களை வெவ்வேறுவிதமாக அடுக்குகின்றன

நேபாள பௌத்தம்:

# ஸ்ரீவத்ஸம்
# தாமரை
# துவஜம்
# தர்மசக்கரம் அல்லது சாமரம்
# பொற்குடம்
# தங்க மீன் ஜோடி
# குடை
# சங்கு

சீன பௌத்தம்:

# தர்மசக்கரம்
# சங்கு
# துவஜம்
# குடை
# தாம்ரை
# பொற்குடம்
# தங்க மீன் ஜோடி
# ஸ்ரீவத்ஸம்

## பிற தார்மீக மதங்களில் அஷ்டமங்களங்கள்

அஷ்டமங்களங்கள் பௌத்தத்தில் மட்டுமல்லாது, பிற தார்மீக மதங்களான  இந்து மதம் மற்றும் சமணம் ஆகியவற்றில் காணப்படுகின்றது. இவை அலங்காரங்களுக்கு பயன்படுத்தப்படுகின்றன.

* வட இந்திய பாரம்பரியம்
** சுவசுத்திக்கா
** சிங்கம்
**பசு
**யானை
**பொற்குடம்
**சாமரம்
**கொடி
**துந்துபி
**தீபம்
* தென்னிந்திய பாரம்பரியம் 
**சாமரம்
**நிறை குடம்
**கண்ணாடி
**அங்குசம்
**பறை
**தீபம்
**கொடி
**தங்கமீன் ஜோடி
.
* இந்த பட்டியல், இடத்துக்கு இடம், சமூகத்துக்கு சமூகம் வேறு படலாம்

சமண மதத்திலும் அஷ்டமங்கள சின்னங்கள் குறிப்பிடப்படுகின்றன

திகம்பர பிரிவு:
#சுவசுத்திக்கா
#சாமரம் 
#துவஜம் 
#கலசம் 
#துடைப்பம் 
#கண்ணாடி 
#பத்திராசனம் 
#விசிறி
#பாத்திரம்

சுவேதாம்பரப் பிரிவு:
#சுவசுத்திக்கா
#நந்தவர்த்தம்
#வர்ந்த மானகம் (உணவு பாத்திரம்)
#பத்திராசனம்
#கலசம்
#கண்ணாடி
#மீன் ஜோடி

## மேற்கோள்கள்
*  Müller-Ebeling, Claudia and Christian Rätsch and Surendra Bahadur Shahi (2002). *Shamanism and Tantra in the Himalayas*. Transl. by Annabel Lee. Rochester, Vt.: Inner Traditions. 
*  Beer, Robert (1999). *The Encyclopedia of Tibetan Symbols and Motifs* (Hardcover). Shambhala. ISBN 157062416X, ISBN 978-1570624162

## வெளி இணைப்புகள்
*அஷ்டமங்களத்தை குறித்து
*அஷ்டமங்களம்

பகுப்பு:இந்து மெய்யியல் கருத்துருக்கள்
பால்காஷ் ஏரி

**பால்காஷ் ஏரி** தென்கிழக்குக் கசாக்ஸ்தானில் உள்ள ஒரு ஏரியாகும். ஆரல் கடல் எனும் ஏரிக்கு அடுத்தபடியாக, மத்திய ஆசியாவின் இரண்டாவது பெரிய ஏரி இதுவாகும். மூடிய மடுவாக (basin) அமைந்துள்ள இது, கஸ்பியன் மற்றும் ஆரல் கடல்களையும் உள்ளடக்கிய ஒரு உள்நோக்கிய வடிநிலத்தின் ஒரு பகுதியாகும்.

இவ்வேரி தற்போது 16,996 கி.மீ.² (6,562 ச.மை) பரப்பளவு கொண்டது. ஆனால், இதற்கு நீர் வழங்கும் ஆறுகள் திசை திருப்பப்படுவதால், ஆரல் கடலைப் போல இதன் பரப்பளவும் சுருங்கி வருகிறது. சராசரியாக 5.8 மீட்டர் ஆழம் கொண்ட இதன் அதிகூடிய ஆழம் 25.6 மீட்டராகும். இவ்வேரியின் மேற்குப் பக்க அரைப்பகுதி நன்னீர் ஆகவும், கிழக்குப் பகுதி உவர் நீராகவும் காணப்படுகின்றது. கிழக்குப் பகுதியின் சராசரி ஆழம், மேற்குப் பகுதியின் சராசரி ஆழத்தின் 1.7 மடங்காக உள்ளது. இதிலிருந்து வடமேற்குத் திசையில், அண்ணளவாக 1,600 கி.மீ. தொலைவில், நீர்க் கொள்ளளவு அடிப்படையில் உலகிலேயே பெரிய ஏரியான பைக்கால் ஏரி அமைந்துள்ளது.

## இவற்றையும் பார்க்கவும்
* பரப்பளவு அடிப்படையில் ஏரிகள்

## மேற்கோள்கள்


பகுப்பு:ஏரிகள்
பகுப்பு:கசக்கஸ்தான்
அலைநீளம்

இயற்பியலில், **அலைநீளம்** என்பது ஓர் அலையின் இரு மீளும் பகுதிகளிடையேயான தூரம். நீளம் அளக்கப் பயன்படும் எல்லா அளவீடுகளும் அலைநீளத்தையும் அளக்கப்பயன்படுத்தலாம். பொதுவாக இப்பதம் வானொலி மற்றும் மின் காந்த அலைகளுக்கே பயன்படுத்தப்படும். சைன் அலை வடிவங்களில் இரு முடிகள் அல்லது இரு தாழிகளிடையேயான தூரம் அலைநீளமாக கொள்ளப்படும்.

அலைநீளமானது பொதுவாக கிரேக்க மொழியின் எழுத்தான ''லெம்டாவினால்'' (λ), வகைக்குறிக்கப்படும். குறித்த நிலையான வேகத்துடன் நகரும் ஒரு சைன் வடிவ அலையைக் கருதினால், அதன் அலைநீளமானது, அதன் அதிர்வெண்ணுக்கு நேர்மாறவிகித சமனாகும்: அதாவது, உயர்ந்த அதிர்வெண்களைக் கொண்ட அலைகள், குறைந்த அலைநீளத்தை கொண்டிருக்கும், அதேவேளை, குறைந்த அதிர்வெண்ணைக் கொண்ட அலைகள், கூடிய அலைநீளத்தைக் கொண்டிருக்கும்.

அலையானது ஒரு முழு அலை இயக்கத்தை ஆற்றி முடிக்க எடுக்கும் நேரம் அலைவு காலம் எனப்படும்.

## சைன் வடிவ அலையின் அலைநீளம்

மாறாத வேகம் *v* ஐக் கொண்டு நகருமொரு  சைன் வடிவ அலையின் அலைநீளம் *λ* ஐக் கணித்துக்  கொள்ள பின்வரும் சமன்பாடு பாவிக்கப்படும்.
:\lambda = \frac{v}{f},

இங்கு *v* எனப்படுவது, குறித்த அலையின் அலைவு காலத்தில் அதன் வேகமாகும். அத்தோடு, *f* ஆனது, அலையின் அதிர்வெண்ணைக் குறித்து நிற்கும்.

## மேற்கோள்கள்


பகுப்பு:நீளம்
பகுப்பு:அலைகள்
நாகம்

*நாகம் அய்யா.
*நாகம் (உலோகம்).
*நாகம் (சொல்).
*நாகம் (பாம்பு).
*நாகம் (புன்னாக மலர்).
*நாகம் (மரம்).
*நாகமரம்.
*நாகப்பட்டிணம்.
*நாகம்போத்தன்.
*நாகமணி.
*நாகமலை.
*நாகலாந்து.
அடிமை

தனிமனித சுதந்திரம் எதுவுமின்றி, இன்னொரு மனிதர், சாதி, குடும்பம், நிறுவனம், அரசாங்கம் போன்றவற்றுக்குக் கூலிவேலை அல்லது சேவை செய்யும் கட்டாய நிலையில் இருக்கும் ஒருவர்  **அடிமை** () எனப்படுகின்றார். இந்த நிலைமை அடிமைத்தனம் எனப்படுகின்றது. இந்நிலையில் அடிமை, அவரை அடிமைப்படுத்தி உள்ளவரின் சொத்தாகக் கருதப்படுகின்றார்.

ஒருவர் பிடிக்கப்படுவதனாலோ, விலைக்கு வாங்கப்படுவதனாலோ, அல்லது பிறப்பினாலோ அடிமையாகிறார். அவ்வாறு அடிமையானவருக்கு, இத் தளையில் இருந்து விடுபடும் உரிமையோ, வேலை செய்ய மறுக்கும் உரிமையோ அல்லது தமது உழைப்புக்கான ஊதியம் பெறும் உரிமையோ கிடையாது.

ஒரு காலத்தில் பரவலாக வழக்கில் இருந்த அடிமை முறை இன்று ஏறத்தாழ எல்லா நாடுகளிலுமே சட்டத்தால் தடை செய்யப்பட்டுள்ளது. எனினும் பல நாடுகளிலும், மறைவாக அடிமைகளை வைத்து வேலை வாங்குவோர் இருக்கத்தான் செய்கின்றனர். உலகில் சுமார் 2.7 கோடி அடிமைகள் இருப்பதாக மதிப்பிடப்படுகின்றது. இந்தியாவில் அடிமைமுறையின் வடிவம் சாதியாகும். அடிமைத்தனம் தன் வடிவத்தை மாற்றிக்கொண்டு தொடர்ச்சியாக இன்றுவரை வரலாற்றில் நீடிக்கிறது எனச் சிலர் கருதுகின்றனர்.

## இதையும் பார்க்க

*அடிமை முறை

## குறிப்புகள்



பகுப்பு:சமூகவியல்
ஆன் அரசமரபு

**ஆன் அரசமரபு** (*The Han Dynasty*) கிமு 206 தொடக்கம் கி.பி. 220 வரை 426 ஆண்டுகள் சீனாவில் நிலவிய ஒரு அரசமரபு ஆகும். இது கின் அரசமரபைத் தொடர்ந்தும், மூன்று இராச்சியங்களுக்கு முற்பட்டும் நிலை பெற்றிருந்தது. இந்த அரச மரபினர் புகழ் பெற்ற லியூ (Liu) என்னும் இனக்குழுக் குடும்பத்தைச் சேர்ந்தவர்களாவர். இவர்கள் ஆண்ட காலம் சீன வரலாற்றில் ஒரு பொற்காலமாகக் கருதப்படுகின்றது. சீனாவின் பெரும்பான்மைச் சமூகத்தினர் இன்றும் தம்மை ஆன் மக்கள் என்றே குறிப்பிட்டுக் கொள்கின்றனர்.

ஆன் அரசமரபினர் காலத்தில், சீனா அதிகாரபூர்வமாகக் கன்பூசிய மதத்தை அரச மதமாக ஏற்றுக்கொண்டது. இக்காலத்தில் சீனா, வேளாண்மை, கைப்பணி, வணிகம் ஆகிய துறைகளில் வளர்ச்சி அடைந்திருந்ததுடன், மக்கள்தொகையும் ஐந்தரைக் கோடியைத் தாண்டியிருந்தது. அதே வேளை ஆன் பேரரசு, தனது அரசியல், பண்பாட்டுச் செல்வாக்கைக் கொரியா, மங்கோலியா, வியட்நாம், ஜப்பான், மத்திய ஆசியா முதலிய பகுதிகளையும் உள்ளடக்கி விரிவடைந்திருந்தது. இது பின்னர் உள் நாட்டிலிருந்தும், வெளி நாட்டிலிருந்தும் ஏற்பட்ட அழுத்தங்கள் காரணமாகக் குலைந்து போயிற்று.

ஆன் அரசமரபை இரண்டு பிரிவுகளாக அடையாளம் காண்பது உண்டு. முதலாவது, **முந்திய ஆன் அரசமரபு** அல்லது **மேற்கத்திய ஆன் அரசமரபு** என்றும், மற்றது **பிந்திய ஆன் அரசமரபு** அல்லது **கிழக்கத்திய ஆன் அரசமரபு** என்றும் அழைக்கப்படுகிறது. முந்திய ஆன் அரசமரபு, கி.மு 206 தொடக்கம் கிபி 24 வரையும் சாங்கானில் இருந்து ஆண்டு வந்தது. அடுத்தது, கி.பி 25 ஆம் ஆண்டிலிருந்து கி.பி 220 வரை லுவோயாங்கிலும் இருந்தது.

## ஆன் பேரரசில் பொருளாதார மற்றும் சமூக வளர்ச்சி
ஆன் பேரரசில் நிலங்கள் அரசுடைமை ஆக்கப்பட்டு எளியோருக்கும் பகிர்ந்து அளிக்கப்பட்டன. ஏற்கனவே சிறந்திருந்த சீனப் பட்டுத்தொழில் மேலும் சிறப்புற்றது. கி.மு. 190ல் ஊயி (Hui) பேரரசனால் தொலைநோக்குப் பார்வையில் பட்டுப்பாதை உருவாக்கப்பட்டது. இதனால் சீனா, இந்தியா, இன்னும் சில ஆசிய நாடுகள், ஐரோப்பா போன்றவை மிகப்பயனடைந்தன. அரசப்பதவிகளுக்கு நாடளாவிய தேர்வுகளும் கல்வி நாட்டுடைமையும் ஆக்கப்பட்டது. இன்னும் பல வளர்ச்சித் திட்டங்கள் அடிப்படை தேவைகளையும் ஆடம்பர ஆசைகளையும் நிறைவு செய்ததால் ஆன் பேரரசு காலம் சீனாவின் பொற்காலம் எனக் கூறப்படுகிறது.

## மேற்கோள்களும் குறிப்புகளும்

பகுப்பு:ஆன் அரசமரபு
பகுப்பு:பட்டுப் பாதை
பீரங்கி

250px|thumb|1895 ஆம் ஆண்டு பிரித்தானிய-இந்திய இராணுவத்தினர் பீரங்கியுடன்
பாரிய வெடிகுண்டுகளை உந்தும் அல்லது செலுத்தும் ஆயுதம் **பீரங்கி** ஆகும். பீரங்கியால் செலுத்தப்படும் உந்துகணை பீரங்கியால் வழங்கப்படும் தொடக்க உந்து விசையை வைத்து இயற்பியல் விதிகளுக்கு இணங்கி சென்று விழுந்து வெடிக்கும். பீரங்கி ஒரு இராணுவத்துக்கு சூட்டு வலுவைத் தந்து, பாரிய இலக்குகளை அழிக்க பயன்படுகின்றது. பீரங்கிகளின் ஆரம்பகால சித்தரிப்பு 12 ஆம் நூற்றாண்டின் முற்பகுதியில் சாங் வம்ச சீனாவில் தோன்றியது; இருப்பினும்,  13-ஆம் நூற்றாண்டுவரை பீரங்கிகள் இருந்ததற்கான ஆவணப்பட, தொல் பொருள் சான்றுகள் கிடைக்கவில்லை. 

பீரங்கிகள் கி. பி. 1000 ஆண்டுகளின் பின்னர் கண்டுபிடிக்கப்பட்ட ஒரு ஆயுதம் ஆகும்.

## மேற்கோள்கள்

பகுப்பு:பீரங்கிகள்
பகுப்பு:சீனக் கண்டுபிடிப்புக்கள்
பகுப்பு:ஆயுத வரலாறு
பல்குழல் உந்துகணை செலுத்தி

ஒரேதரத்தில் பல உந்துகணைகளை ஏவக் கூடிய ஆயுதமே** பல்குழல் உந்துகணை செலுத்தி** ஆகும். இவை தொகையாக உந்துகணைகளை ஏவி, எதிரியை நிலைகுலைய வைத்து பாரிய சேதத்தை ஏற்படுத்த கூடியவை. பொதுவாக இவை ஒரு வாகனத்தில் பொருத்தப்பட்டிருக்கும். வேண்டிய களத்துக்கு விரைவாக எடுத்துசெல்ல கூடியவை. இவை 12 தெறோச்சி எறிகணைகளை ஒரே நேரத்தில் ஏவுவதற்கு சமனானது இதன் வலு ஆகும்.

## ஈழப்போரில் பல்குழல் உந்துகணை செலுத்திகள்

ஈழப்போரில் 1987-இற்கு முன்னதாகவே உந்துகணைகள் பயன்பாட்டிற்கு வந்துவிட்டன. இந்த உந்துகணைகளை முதன் முதலில் ஈழத்தீவில் பயன்படுத்தியவர்கள் விடுதலைப் புலிகளே. இந்திய அமைதிப்படை என்னும் பெயரில் வந்த இந்திய படைகளால் 1987 இல் மேற்கொள்ளப்பட்ட பவான் நடவடிக்கையின் போது நாவற்குழியில் வைத்து புலிகளிடம் இருந்து உள்நாட்டு பல்குழல் உந்துகணை செலுத்திகளை கைப்பற்றியிருந்தனர். அதன் 90களில் இருந்து பல்குழல் உந்துகணை செலுத்திகளை விடுதலைப் புலிகள் தொடர்ந்து பயன்படுத்திவந்தனர்.

சிறீலங்கா அரச படைகள் 2000 ஆம் ஆண்டின் பிற்பகுதியில் விடுதலைப் புலிகளால் மேற்கொள்ளப்பட்ட ஓயாத அலைகள்- 3 இன் 4 ஆம் கட்டத்தின் போதுதான் முதற்தடவையாக பல்குழல் உந்துகணைகளை வெளிநாட்டில் இருந்து தருவித்து பயன்படுத்தினர்.

## மேற்கோள்கள்

## குறிப்புகள்
பகுப்பு:போர் ஆயுதங்கள்
பகுப்பு:சீனக் கண்டுபிடிப்புக்கள்
பகுப்பு:ஆயுதங்கள்
பகுப்பு:ஆயுத வரலாறு
சேவல்

thumb|சேவல்

**சேவல்** என்பது கோழி போன்ற ஒரு சில கோழியினத்தின் ஆணினத்தை குறிப்பதாகும். இவை பொதுவாக இறைச்சிக்காகவே வீடுகளிலும் பண்ணைகளிலும் வளர்க்கப்படுகின்றன. சிலர் வீட்டில் செல்லப்பிராணியாகவும், சேவல் சண்டைக்கும் வளர்கின்றனர்.  இது காடுகளிலும், மனிதனால் வீடுகளிலும் அதற்கான பண்ணைகளிலும் வளர்க்கப்படும் ஒரு அனைத்துண்ணிப் பறவையாகும். கோழி என்பது ஆண் பெண் என இரண்டிற்குமான பொதுப்பெயராகும். கோழி பெண்ணினம் பேடு எனவும், ஆணினம் **சேவல்** எனவும் அழைக்கப்படுகின்றது. 

சேவலை அடையாளப்படுத்துவது அதனுடைய கொண்டையாகும். அதேவேளை சேவல் கூவும் ஆற்றல் கொண்டது.

## இவற்றையும் பார்க்கவும்

* கோழி
* பேடு
* கோழி வளர்ப்பு

## மேற்கோள்கள்

## வெளி இணைப்புகள்
* சேவல் சண்டையில் ஜெயிக்கும் ஜாலம்
* சீனாவில் முட்டையிடும் சேவல் ! 

பகுப்பு:கோழிகள்
பகுப்பு:கொல்லைப்படுத்தப்பட்ட விலங்குகள்
இலங்கை அரசு (ஐ.தே.க) விடுதலைப் புலிகள் பேச்சுவார்த்தை, ஆறாம் சுற்று

**இலங்கை அரசு (ஐக்கிய தேசியக் கட்சி) விடுதலைப் புலிகளுக்குமிடையான ஆறாம் சுற்று பேச்சுவார்தை** எனப்படுவது நார்வே அரசினால் பெப்ரவரி 2002 இல் ஏற்படுத்தப்பட்ட இலங்கை அரசு விடுதலைப் புலிகள் போர் நிறுத்த ஒப்பந்தத்துக்கு பின்னர் ஜப்பானில் இருக்கும் Hakone நகரில் மார்ச் 31, 2003 - மார்ச் 21, 2003  நாட்களில்  இடம்பெற்ற ஆறாம் சுற்று நேரடிப் பேச்சுவார்தையையே ஆகும்.  

## வெளி இணைப்புகள்
*  விடுதலைப் புலிகள் செய்திக்குறிப்பு
* இலங்கை அரசின் சமாதான செயலக பக்கம் 

பகுப்பு:இலங்கை சமாதான பேச்சுவார்த்தைகள்
1704

**1704**  (**[[ரோம எண்ணுருக்கள்|MDCCIV]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

## நிகழ்வுகள்

* பெப்ரவரி 29 - பிரெஞ்சுப் படைகளும் அமெரிக்காவின் பழங்குடி இந்தியர்களும் இணைந்து மசாசுசெட்ஸ் இல் டியர்ஃபீல்ட் என்ற இடத்தில் ஆங்கிலக் குடியேறிகளைத் தாக்கியதில் பெண்கள், குழந்தைகள் உட்பட 50 இற்கும் மேற்பட்டோர் கொல்லப்பட்டனர்.
* ஏப்ரல் 24 - பிரித்தானிய வட அமெரிக்காவின் 13 குடியேற்றங்களின் முதலாவது [நாளிதழ் ''தி பாஸ்டன் நியூஸ்-லெட்டர்'' வெளிவந்தது.
* [ஆகஸ்டு 3 - எசுப்பானியாவிடம் இருந்து ஜிப்ரால்ட்டரை ஆங்கிலேய-டச்சுப் படைகள் கைப்பற்றின.
* செப்டம்பர் - ஜிப்ரால்ட்டர் மீதான பிரெஞ்சு, எசுப்பானியப் படைகளின் 12வது முற்றுகை ஆரம்பமானது.
* புரூணை சுல்தானகம் தனது வட-கிழக்குப் பகுதிகளை சூலு சுல்தானகத்திடம் இழந்தது.gh three editions this year.
* ஐசாக் நியூட்டன் தனது *Opticks* நூலை வெளியிட்டார்.
* எதியோப்பியாவில் கொண்டார் நகரில் நிலநடுக்கம் ஏற்பட்டது.
* உருசியப் படைகள் டார்ட்டு மற்றும் நார்வா நகர்களைக் கைப்பற்றினர்.

## பிறப்புகள்
* சூன் 17 - ஜான் கே, ஆங்கிலேயக் கண்டுபிடிப்பாளர் (இ. 1780)
* ஏழாம் சாமராச உடையார், மைசூர் மன்னர் (இ. 1734]])

## இறப்புகள்
* ஏப்ரல் 15 - ஜொஹான்ஸ் வான் வாவெரேன் ஹூட், டச்சுக் கணிதவியலாளர் (பி. 1628)
* அக்டோபர் 28 - ஜான் லாக், ஆங்கிலேய மெய்யியலாளர் (பி. 1632)
* சிக்க தேவராச உடையார், மைசூர் மன்னர்
* சான் பாப்டிஸ்ட் டெனிஸ், பிரெஞ்சு மருத்துவர் (பி. 1640)

## 1704 நாற்காட்டி

## மேற்கோள்கள்

பகுப்பு:1704
ஆட்மிரால்ட்டி தீவுகள்

[thumb|right|300px|[பப்புவா நியூ கினியின் வரைபடம். ஆட்மிரால்ட்டி தீவுகள் கடும் சிவப்பு நிறத்தில் காட்டப்பட்டுள்ளன.]]
[thumb|right|300px|ஆட்மிரால்ட்டி தீவுகளின் மிகப் பெரும் தீவு [மானுஸ் தீவு]]
**ஆட்மிரால்ட்டி தீவுகள்** (*Admiralty Islands*) என்பன பப்புவா நியூ கினியில் மானுஸ் மாகாணத்தில் அமைந்துள்ள பிஸ்மார்க் தீவுக்கூட்டத்தில் உள்ள 18 தீவுகளைக் குறிக்கும். இது **மானுஸ் தீவுகள்** (*Manus Islands*) எனவும் அழைக்கப்படுகிறது. இதன் மொத்த பரப்பளவு 2100 சதுர கிலோமீட்டர்கள் (810 சதுர மைல் ஆகும்).

இக்கூட்டத்தில் உள்ள பெரிய தீவுகள் மானுசுத் தீவு (Manus Island), லாஸ் நேகிரோஸ் தீவு (Los Negros Island), டொங் தீவு ஆகியனவாகும்.

## வரலாறு
இத்தீவுகளில் முதன் முதலாக கிட்டத்தட்ட 40,000 ஆண்டுகளுக்கு முன்னர் தென்கிழக்காசியாவில் இருந்து மனிதர் குடியேறியதாக நம்பப்படுகிறது.

1616 இல் டச்சு நாடுகாண் பயணி வில்லெம் ஷவுட்டன் என்பவர் இத்தீவைக் கண்டறிந்தார். 1884 முதல் 1914 வரை ஜெர்மனியர்களின் கட்டுப்ப்பாட்டில் இருந்தது. நவம்பர் 1914 இல் ஆஸ்திரேலியக் கடற்படையினர் இங்கு வந்திறங்கினர். ஜெர்மனியர்களுடன் இடம்பெற்ற சிறு போரின் பின்னர் இது ஆஸ்திரேலியர்களின் கட்டுப்பாட்டுக்குள் வந்தது. 

ஏப்ரல் 7, 1942 இல் ஜப்பானியர்கள் வந்திறங்கித் தீவுகளைக் கைப்பற்றினர். 1944 இல் இரண்டாம் உலகப் போரின் கூட்டுப் படைகளினால் தாக்கப்பட்டது.

## மேற்கோள்கள்
பட்டியல்

தகவல்களை ஒழுங்கமைப்பதற்கு **பட்டியல்** ஒரு வழிமுறையாகும்.  பல தரப்பட்ட தகவல்களை வகுத்து தொகுக்க பட்டியல் பயன்படுகின்றது.  

கணினியிலும் தகவல்கள் சேகரிக்க, சேமிக்க பட்டியல் அமைப்பு பயன்படுகின்றது.  

## விக்கியில் பட்டியல்
### இலக்கம் இல்லாத பட்டியல்
* உறுப்பு 1
* உறுப்பு 2

### இலக்கம் உள்ள பட்டியல்
# உறுப்பு 1
# உறுப்பு 2

## வெளி இணைப்புகள்
http://people.howstuffworks.com/extraordinary-lists.htm

பகுப்பு:தகவல் வெளிப்படுத்தல்
பகுப்பு:பட்டியல்கள்
ஸ்ரீவத்சம்

[150px|thumb|right|சாஞ்சியில் உள்ள கூட்டு பௌத்த சின்னங்கள்: [தர்மசக்கரம்|தர்மசக்கரத்தின் மீது தன்னுள் ஸ்ரீவத்ஸத்தை அடக்கிய திரிரத்தினம்]]thumb|200px|முடிவற்ற முடிச்சு

**ஸ்ரீவத்ஸம்** என்பது தார்மீக மதங்களில் பயன்படுத்தப்படும் ஒரு மங்களகரமான சின்னம் ஆகும். இந்த சின்னம் திருமாலின் மார்பு மீது காணப்படும் மரு, இலக்குமியாக இந்துக்களால் கருதப்படுகிறது. மேலும் இந்த சின்னம், சமண மதத்தில் தீர்த்தங்காரின் மார்பிலும் இந்த மருச்சின்னம் காணப்படுகிறது.

பௌத்த மதத்திலும், இச்சின்னம் அஷ்டமங்கள சின்னங்களுள் ஒன்றாக கருதப்படுகிறது. பர்மிய மாநிலமான, ரகைன் மாநிலத்தின் கொடியிலும் ஸ்ரீவத்ஸம் காணப்படுகிறது. 

thumb|left|250px|ஸ்ரீவத்ஸத்துடன் கூடிய ரகைன் மாநில கொடி

## மேற்கோள்கள்

பகுப்பு:பௌத்த சின்னங்கள்
திபெத்திய மொழி

**திபெத்திய மொழி** முதன்மையாக திபெத்திய மக்களால் பேசப்படும் ஒரு மொழி ஆகும். திபெத்திய மொழியின் பல வடிவங்கள் வட பாகிஸ்தானிலும், இந்திய பகுதிகளான பால்ஸ்திஸ்தான் மற்றும் லடாக் ஆகியவற்றிலும் பேசப்படுகிறாது. இந்தப்பகுதிகள் அனைத்தும் காஷ்மீரை சுற்றியுள்ள பகுதிகள் என்பது குறிப்பிடத்தக்கது. திபெத்திய மொழி பௌத்த இலக்கியங்களில் மிக முக்கியப் பங்கு வகிக்கிறது. பல வஜ்ரயான தந்திர பௌத்த நூல்கள் திபெத்திய மொழியிலேயே உள்ளன.

[right|thumb|Stone tablets with prayers in Tibetan language at a Temple in [McLeod Ganj]]

[right|thumb|''Pejas'', scriptures of [Tibetan Buddhism, at a library in Dharamsala, India]]

## மேற்கோள்கள்

பகுப்பு:சீன-திபெத்திய மொழிகள்
மறை வெப்பம்

வெப்பவேதியியலில், **மறை வெப்பம்** (latent heat) அல்லது உள்ளுறை வெப்பம் என்பது, ஒரு வேதிப்பொருள் திண்மம், நீர்மம், வளிமம் ஆகிய நிலைகளில் ஒன்றிலிருந்து மற்றொன்றுக்கு (அதே வெப்பநிலையில்) மாறும்போது உறிஞ்சப்படும் அல்லது வெளியிடப்படும் வெப்ப ஆற்றலாகும்.எடுத்துக்காட்டாக, பனிக்கட்டி உருகி நீராகும் போதும், நீர் கொதித்து ஆவியாகும் போதும் வெப்பநிலையில் மாற்றம் இன்றியே வெப்ப ஆற்றல் உள்ளிழுக்கப்படும். தற்காலத்தில் இது **உள்ளீட்டு வெப்பம்** (enthalphy) என்றும் அழைக்கப்படுகிறது.

மறைவெப்பத்தில் பொதுவாக வழங்கப்படுவது இரண்டு வகைகள். ஒன்று *உருகல் மறை வெப்பம்* ஆகும்; இங்கே திண்மப் பொருள் நீர்ம நிலைக்கு மாறும். மற்றது, *ஆவியாதல் மறை வெப்பம்*; இங்கே நிலை மாற்றம் நீர்மத்தில் இருந்து வளிமம் என்றாகும். இந் நிலை மாற்றங்கள் அகவெப்ப மாற்றங்கள் எனப்படுகின்றன. அதாவது இம் மாற்றங்களின்போது வெப்பம் உள்ளிழுக்கப்படுகின்றது. இதே மாற்றம் எதிர்த் திசையில்: வளிமம் → நீர்மம் → திண்மம் என்று அமையும்போது வெப்பம் வெளியிடப் படுவதனால், அது புறவெப்ப மாற்றம் எனப்படும்.

## மறை வெப்ப அட்டவணை

உள்ளுறை வெப்பம் [latent (heat) = Potentially existing but not presently evident or realized - wordweb dictionary]

## அடிக்குறிப்புகளும் மேற்கோள்களும்


பகுப்பு:வேதியியல்
பகுப்பு:வெப்ப இயக்கவியல்
ஆவியாதல் உள்ளீட்டு வெப்பம்

thumb|right|450px|உருகி கொதிநிலையில் நீர்மமாக இருக்கும் துத்தநாகம் ஆவியாக மாற தேவைப்படும் வெப்பம் படத்தில் காட்டப்பட்டுளது. சூழ் அழுத்தம் கடல்மட்ட காற்றழுத்தம். ஒரு மோல் ஆளவு துத்தநாகத்திற்கான அளவீடு. ஆவியாதல் உள்ளீட்டு வெப்பம் (ΔH°v) is 115 330 ஜூ/மோல் (J/mol).படத்தில் ஒரு மோல் அளவு துத்தநாகம் உருகி நீராகும் உள்ளீட்டு வெப்பமும் (ΔH°m) 7323 J/mol காட்டப்பட்டுள்ளது.
**ஆவியாதல் உள்ளீட்டு வெப்பம்** (heat of vaporization) என்பது கொதிநிலையில் உள்ள, ஒரு குறிப்பிட்ட அளவு நீர்மப் பொருளை வளிம நிலைக்கு (ஆவியாக) மாற்றுவதற்குத் தேவையான வெப்பம் (வெப்ப ஆற்றல்) ஆகும். பொதுவாக, இது கி.ஜூ/மோல் அலகில் குறிப்பிடப்படுகின்றது. எனினும், கி.ஜூ/கிகி, கி.க/மோல், கலோரி/கிராம், பிடியு/இறா ஆகிய அலகுகளிலும் அளக்கப்படுவது உண்டு.

## மேற்கோள்கள்

பகுப்பு:வேதியியல்
இ. இளவழகி

**இ. இளவழகி** (*I. Ilavazhagi*) இந்தியாவின் தமிழ்நாட்டைச் சேர்ந்த கேரம் விளையாட்டு வீராங்கனையாவார். மூன்று முறை கேரம் உலகக் கோப்பைப்  போட்டியில் வெற்றி பெற்றுள்ளார். 1984 ஆம் ஆண்டில் இ. இளவழகி பிறந்தார். முன்னாள் தேசிய கேரம் வெற்றியாளர் சக்திவேலை திருமணம் செய்து கொண்ட காரணத்தால் ச. இளவழகி என்றும் அறியப்படுகிறார். சென்னை மாதவரத்தில் ‘உலக கேரம் சாம்பியன்’ என்ற ஓர் அமைப்பைத் தொடங்கி, ஏராளமான சிறுவர், சிறுமிகளுக்கு கேரம் விளையாட்டைக் கற்றுக்கொடுத்துவருகிறார்.

இதுவரை தேசிய கேரம் விளையாட்டில் ஒட்டுமொத்தமாக 260 பதக்கங்களை இளவழகி வென்றிருக்கிறார். இதில் 106 தங்கப் பதக்கங்கள் அடங்கும். இதேபோல் பன்னாட்டு  அளவில் 125 பதக்கங்களை வென்றிருக்கிறார். அவற்றில் தங்கப் பதக்கங்கள் மட்டும் 111 ஆகும்.

## பிறப்பு
1984 ஆம் ஆண்டில் சென்னை, வியாசர்பாடியில் இளவழகி பிறந்தார். இவரின் தந்தை எ. இருதயராசு ஒரு தள்ளுவண்டி ஓட்டுநர் ஆவார். தாய் செல்வி ஓர் இல்லத்தரசி. இளவழகிக்கு  இரண்டு இளைய சகோதரிகள் உள்ளனர்.

## தொழில்
சென்னையில் நடைபெற்ற பள்ளிகள் அளவிலான கேரம் போட்டிகளில் பங்கேற்கத் தொடங்கிய இளவழகி  பத்து வயதிலேயே போட்டிகளில் பங்கேற்கத் தொடங்கிவிட்டார். முதன்முதலாக மாநில அளவிலான போட்டியில் பங்கேற்றபோது, இரண்டாவது இடத்தைத்தான் பெறமுடிந்தது. மாநில அளவிலான போட்டிகளைத் தாண்டி, தேசிய அளவிலும் விளையாடத் தொடங்கினார்.

13 வயதில் தேசிய வெற்றியாளராக உருவெடுத்தார். மாலத்தீவில் நடந்த கேரம் ஆசிய வெற்றியாளர்  போட்டியில் பங்கேற்க இளவழகிக்கு வாய்ப்புக் கிடைத்தது. இந்தப் போட்டியில் வென்று ஆசிய கேரம் வெற்றியாளர் என்ற பெருமையோடு தமிழகம் திரும்பினார். கேரம் விளையாட்டில் தேசிய அளவிலும் பன்னாட்டு அளவிலும் முன்னேறிவந்த இளவழகிக்கு, 2006 ஆம் ஆண்டு மிகப் பெரிய வெற்றி ஆண்டாக அமைந்தது.

தில்லியில் நடைபெற்ற இராச்சீவ் காந்தி 2-ஆவது கேரம் உலகக் கோப்பைப் போட்டியில் பங்கேற்று  இறுதிப் போட்டியில் மகாராட்டிராவின் ஆயிசா முகமதை வீழ்த்தி முதன்முறையாக உலக வெற்றியாளர் ஆனார். தொடர்ந்து 2008- ஆம் ஆண்டு பிரான்சு நாட்டில் நடைபெற்ற 5- ஆவது உலக கேரம் வெற்றியாளர் போட்டியில் பெண்கள் ஒற்றையர் பிரிவிலும் பட்டம் வென்றார். இரட்டையர் பிரிவில் இரண்டாம் இடத்தைப் பெற்றார்.

2010- ஆம் ஆண்டில் அமெரிக்காவின்  ரிச்மாண்டில் நடந்த உலகக் கோப்பைப் போட்டியில்  இரட்டையர் பிரிவில் சக நாட்டு வீராங்கனை இராசுமி குமாரியுடன் இணைந்து வெற்றிவாகை சூடினார். ஒற்றையர் பிரிவில் இரண்டாம் இடத்தைப் பிடித்தார்.

2012-ஆம் ஆண்டில் பிரான்சில் நடைபெற்ற உலக கேரம் போட்டியிலும் ஒற்றையர், இரட்டையர் பிரிவுகளில் வெற்றியை ஈட்டினார். மொத்தமாக இளவழகி மூன்று முறை கேரம் உலக வெற்றியாளர்  பட்டம் வென்று நாட்டிற்கு பெருமை சேர்த்துள்ளார்.

இளவழகி கேரம் விளையாட்டில் பங்கேற்பதற்காக இந்தியாவின் பல்வேறு நகரங்களுக்கும் சென்றிருக்கிறார். அமெரிக்கா, பிரான்சு, மலேசியா, இலங்கை, மாலத்தீவு எனப் பல நாடுகளுக்கும் சென்று விளையாடியிருக்கிறார்.

## மேற்கோள்கள்

## புற இணைப்புகள்
* Indiaenews 
* எப்போதும் பெண்

பகுப்பு:தமிழ்நாட்டு விளையாட்டு வீராங்கனைகள்
பகுப்பு:சென்னை விளையாட்டு வீரர்கள்
பகுப்பு:தமிழ் விளையாட்டு வீரர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:தமிழக விளையாட்டு வீரர்கள்
ஐக்கிய அமெரிக்கப் பசுமைக் கட்டிட அவை

**ஐக்கிய அமெரிக்கப் பசுமைக் கட்டிட அவை** (U.S. Green Building Council - **USGBC**) என்பது ஒரு இலாப நோக்கமற்ற வணிக நிறுவனம் ஆகும். இது, கட்டிடங்களின் வடிவமைப்பு, கட்டுமானம், இயக்கம் ஆகியவற்றில் பேண்தகு தன்மையை உயர்த்துவதில் ஈடுபட்டுள்ளது. ஆற்றல் மற்றும் சூழல்சார் வடிவமைப்பில் தலைமைத்துவம் (லீட்) என்னும் தர அளவீட்டு முறைமை; சூழலுக்குத் தீங்கற்ற கட்டிடப் பொருட்கள், பேண்தகு கட்டிடக்கலைத் தொழில் நுட்பம், இது தொடர்பான பொதுக் கொள்கை ஆகியவை உள்ளிட்ட பசுமைக் கட்டிடத் தொழில் துறையை வளர்ப்பதை நோக்கமாகக் கொண்ட கிறீன்பில்ட் (Greenbuild) என்னும் மாநாடு ஆகியவற்றை உருவாக்கியதன் மூலம் இந் நிறுவனம் பரவலாக அறியப்பட்டது.

ஐக்கிய அமெரிக்கப் பசுமைக் கட்டிட அவை, கட்டிடத் தொழிலின் பல துறைகளையும் சேர்ந்த 13,000 க்கும் அதிகமான உறுப்பு நிறுவனங்களைக் கொண்டுள்ளதுடன், சூழலுக்குப் பொறுப்பான, இலாபம் தரக்கூடிய, வாழ்வதற்கும் வேலை செய்வதற்கும் உகந்த கட்டிடங்களை உருவாக்குவதையும் ஊக்குவித்து வருகிறது. இந் நோக்கங்களை அடைவதற்காக இது பல்வேறுபட்ட திட்டங்களை உருவாக்கிச் சேவைகளையும் வழங்கி வருவதுடன், முக்கிய தொழிற்துறை மற்றும் ஆய்வு நிறுவனங்களுடனும், மத்திய, மாநில மற்றும் உள்ளூர் அரச நிறுவனங்களுடனும் நெருக்கமாகப் பணியாற்றி வருகிறது.

## மேற்கோள்கள்

பகுப்பு:சூழலியல் அமைப்புகள்
பகுப்பு:வடிவமைப்பு
பகுப்பு:கட்டுமானத்துறை
ஆக்டினியம்

**ஆக்டினியம்**  (*Actinium*) என்பது **Ac** என்னும் குறியீட்டால் அடையாளப்படுத்தப்படும் ஒரு வேதியியல் தனிமம் ஆகும். அக்டினியம் என்ற பெயராலும் இது அறியப்படுகிறது. ஆக்டினியத்தின்  அணுவெண் 89 மற்றும் அணு எடை 89 ஆகும். இதன் அணு நிறை  227 ஆகும். ஆக்டினியத்தின் அணுவில் கருவைச் சுற்றியமைந்துள்ள 7 இலத்திரன் ஓடுகளில் முறையே 2, 8, 18, 32, 18, 9, 2 இலத்திரன்கள் சுற்றி வருகின்றன. 

## இயற்பியல் இயல்புகள்
இது வெள்ளி நிறம் கொண்ட, கதிரியக்கம் உள்ள, உலோகத் தன்மையான தனிமம் ஆகும். பொதுவான சூழல் வெப்பநிலையில் திண்ம நிலையில் இருக்கும், இந்தத் தனிமத்தின் உருகுநிலை 1323 கெல்வினும், கொதிநிலை 3471 கெல்வினும் ஆகும்.

## காணப்படும் இடங்கள்
அக்டினியம், யுரேனியத் தாதுகளுடன் 227Ac என்னும் வடிவில், மிகச் சிறிய அளவில் மட்டுமே காணப்படுகின்றது. α மற்றும் β கதிர்களை வெளிவிடும் இதன் அரைவாழ்வுக் காலம் 21.773 ஆண்டுகளாகும்.

## பயன்கள்
இது ரேடியத்திலும் 150 மடங்கு கதிரியக்கம் கொண்டது. இதனால் இது ஒரு சிறந்த நியூத்திரன் மூலமாகக் கருதப்படுகின்றது. இது தவிர இதற்கு வேறுவிதமான குறிப்பிடத்தக்க தொழில் பயன்கள் எதுவும் இல்லை என்றே கூறலாம்.

## ஓரிடத்தான்கள்

இதற்கு 3 ஓரிடத்தான்கள் உண்டு. இவை 225Ac, 226Ac, 227Ac என்னும் குறியீடுகளால் குறிக்கப்படுகின்றன. இவற்றுள் 227Ac மட்டுமே, 21,773 ஆண்டுகள் அரைவாழ்வுக் காலத்தைக்]] கொண்டு உறுதியானதாக உள்ளது.

## மேற்கோள்கள்

## புற இணைப்புகள்
* Actinium at *[[The Periodic Table of Videos]]* (University of Nottingham)
* NLM Hazardous Substances Databank – Actinium, Radioactive
* Actinium in 

பகுப்பு:தனிமங்கள்

பகுப்பு:ஆக்டினைடுகள்
முதலாவது வெப்ப இயக்கவியல் விதி

வெப்ப இயக்கவியலில், **முதலாவது வெப்ப இயக்கவியல் விதி** என்பது, இதனிலும் முழுமையான இயற்பியல் விதியான ஆற்றல் காப்பு விதியின் ஒரு வெளிப்பாடு ஆகும். இவ்விதி பின்வருமாறு கூறுகின்றது:

## விளக்கம்

அடிப்படையில், ஒரு வெப்ப இயக்கவியல் முறைமை ஆற்றலைச் சேமிக்க அல்லது கொண்டிருக்க முடியும் என்றும், இந்த ஆற்றல் காக்கப்படுகிறது (conserved) என்றும் கூறுகிறது முதலாவது வெப்ப இயக்கவியல் விதி. இங்கே வெப்பம், பொதுவாக ஒரு உயர் வெப்பநிலையிலுள்ள மூலத்திலிருந்து முறைமைக்குக் கொடுக்கப்படுகின்ற அல்லது குறைந்த வெப்பநிலையிலுள்ள இன்னொன்றுக்கு இழக்கப்படுகின்ற ஆற்றலாகும். அத்துடன், ஒரு முறைமை தனது சூழலில் பொறிமுறை வேலையைச் செய்யும் போதும் ஆற்றலை இழக்கிறது அல்லது மறுதலையாக, சூழலால் இம் முறைமை மீது வேலை செய்யப்படும்போது அது ஆற்றலைப் பெறுகிறது. முதலாவது விதி, இந்த ஆற்றல் காக்கப்படுவதாகக் கூறுகிறது. இவ் விதியைக் கணித அடிப்படையில் பின்வரும் சமன்பாட்டால் குறிக்கலாம்.

:dU=\delta Q-\delta w\,

இங்கே dU என்பது முறைமையிம் உள்ளாற்றலில் ஏற்படும் சிறு மாற்றம். \delta Q என்பது முறைமைக்குக் கொடுக்கப்பட்ட சிறிய அளவு வெப்பம். \delta W என்பது முறைமையினால் செய்யப்பட்ட சிறிய அளவு வேலை.

பகுப்பு:வெப்ப இயக்கவியல் விதிகள்
பகுப்பு:இயற்பியல் கோட்பாடுகள்
பகுப்பு:இயற்பியல் சமன்பாடுகள்
கருங்குழி வெப்ப இயக்கவியல்

thumb|right|275px|வெப்ப இயக்கவியல் விதிகளோடு ஒத்துப்போகின்ற, இரு கருங்குழிகள் இணையும் செயல்முறை ஒன்றைக் காட்டும் ஒரு ஓவியரின் படைப்பு.

இயற்பியலில், **கருங்குழி வெப்ப இயக்கவியல்** என்பது, வெப்ப இயக்கவியலுக்கும், கருங்குழி (black hole) தொடர்பிலான நிகழ்வெல்லைக்கும் (event horizons) இடையில் உள்ள முரண்பாடுகளைத் தவிர்ப்பது தொடர்பான ஆய்வுகளைச் செய்யும் ஒரு துறையாகும். கரும்பொருள் தொடர்பிலான புள்ளியியல் விசைப்பொறியியல் (statistical mechanics) ஆய்வுகள் சிப்பவிசையியலின் (quantum mechanics) உருவாக்கத்துக்கு வித்திட்டது போலவே, கருங்குழி சார்ந்த புள்ளியியல் விசைப்பொறியியல் ஆய்வுகள், சிப்ப ஈர்ப்புப் (quantum gravity) பற்றிய நமது அறிவில் ஆழமான தாக்கத்தை உருவாக்கியுள்ளதுடன் முழுவரைவியக் கொள்கை (holographic principle) ஒன்றின் தோற்றத்துக்கும் வித்திட்டுள்ளது.

## மேற்கோள்கள்

பகுப்பு:வானியற்பியல்
பகுப்பு:கருந்துளைகள்
நிகழ்வெல்லை

பொதுச் சார்புக் கோட்பாட்டில், ஒரு **நிகழ்வெல்லை** (event horizon) என்பது, வெளிநேரத்தின் (spacetime) எல்லையான, கருங்குழி ஒன்றைச் சூழவுள்ள ஒரு பகுதியாகும். இதற்கு அப்பால் நிகழ்வுகள் எதுவும் வெளியிலிருந்து பார்க்கும் எவரையும் பாதிப்பது இல்லை. இவ்வெல்லைக்கு உள்ளிருந்து உருவாகக் கூடிய ஒளி வெளியிலிருக்கும் பார்வையாளரை அடைய முடியாது என்பதுடன், பார்வையாளரின் பக்கமிருந்து எல்லைக்குள் செல்லும் எதுவும் திரும்பி வரவும் முடியாது.

மிகவும் சிறப்புத் தன்மையான ஆனால் தொடர்புடைய இவ்வாறான எல்லைகள் கருங்குழிகளைச் சூழவுள்ள, தனி எல்லைகளும் (Absolute horizon), தோற்ற எல்லைகளும் (apparent horizon) ஆகும்.

பகுப்பு:வானியற்பியல்
பகுப்பு:கருந்துளைகள்
பகுப்பு:பொதுச் சார்புக் கோட்பாடு
வெளிநேரம்

[thumb|right|300px|வெளிநேரத் திரிபு முப்பரிமாண ஒப்புமை. பொருள் வெளிநேரத்தின் வடிவத்தை மாற்றுகிறது. இந்த வளைந்த வடிவம் [பொருள் ஈர்ப்பு விசை|ஈர்ப்பு என விளக்கப்படுகிறது. வெள்ளைக் கோடுகள் வெளியின் வளைவைக் குறிக்காவிட்டாலும், வளைந்த வெளிநேரத்தில் உள்ள ஆள்கூற்று முறைமைகளைக் குறிக்கின்றது.]]

இயற்பியலில், **வெளிநேரம்** (*spacetime*) என்பது, வெளி மற்றும் நேரம் என்பவற்றை ஒரே கட்டமைப்புக்குள் கொண்டுவரும் ஒரு கணித மாதிரி ஆகும். இது வெளி-நேரத் தொடரியம் எனப்படுகின்றது. வெளிநேரம் என்பதில் வெளி (space) மூன்று பரிமாணங்களைக் கொண்டது. நேரம் இவற்றுடன் நான்காவது பரிமாணம் ஆகின்றது.

இயூக்கிளிட்டின் வெளி பற்றிய நோக்கின்படி, அண்டம் மூன்று பரிமாணங்கள் உடைய வெளியையும், ஒரு பரிமாண நேரத்தையும் கொண்டது. இவ்விரண்டையும் ஒன்றாக்கிய போது, இயற்பியலாளர்கள் பெருமளவு இயற்பியல் கோட்பாடுகளை எளிமைப் படுத்தியதுடன், அண்டத்தின் செயற்பாடு பற்றியும் சீரான முறையில் விளக்க முடிந்தது.

மரபார்ந்த விசையியலை பொறுத்தவரையில் வெளிநேர கணித மாதிரியை விட இயூக்கிளிட்டின் வெளியின் பாவனை பொருத்தமானது, ஏனெனில்,
இயூக்கிளிட்டின் வெளியானது நேரத்தை, அதன் நோக்குனரின் இயக்க நிலைக்கு சார்பில்லாமல், எல்லாவற்றிற்கும் பொருத்தமானதாகவும்(universal), ஒரு மாறிலியாகவும் கருதுகின்றது.

பகுப்பு:வானியற்பியல்
பகுப்பு:இயற்பியல் கோட்பாடுகள்
பகுப்பு:சார்பியல் கோட்பாடு
கணித மாதிரி

**கணித மாதிரி** என்பது ஒரு முறைமையை விளக்குவதற்காகக் கணித மொழியைப் பயன்படுத்தும் ஒரு பண்பியல் மாதிரி (abstract model) ஆகும். கணித மாதிரிகள் சிறப்பாக, இயற்பியல், உயிரியல், மின்பொறியியல் போன்ற இயற்கை அறிவியல் மற்றும் பொறியியல் துறைகளில் பயன்படுத்தப் படுவதுடன், சமூக அறிவியல் துறைகளான, பொருளியல், சமூகவியல், அரசறிவியல் போன்ற துறைகளிலும் பயன்படுத்தப்படுகின்றது.

1974 இல் எய்க்கோஃப் (Eykhoff) என்பார் கணித மாதிரி என்பது, இருக்கின்ற ஒரு முறைமையின் இன்றியமையாத அம்சங்களைக் குறிப்பதுடன், அம் முறைமை பற்றிய அறிவைப் பயன்படுத்தக்கூடிய வடிவில் தருகின்றதுமான ஒரு வடிவமாகும் என்று வரையறுத்தார்.

கணித மாதிரிகள், பல வடிவங்களில் அமையக் கூடும். இவ் வடிவங்கள், இயக்க முறைமைகள், புள்ளியியல் மாதிரிகள், வகையீட்டுச் சமன்பாடுகள் போன்ற வகையில் அமையக்கூடும். பல்வேறு பண்பியல் மாதிரிகளில், மேற்சொன்ன மாதிரிகளும், பிற மாதிரிகளும், கலந்து இருப்பதும் சாத்தியமே.

## மேற்கோள்கள்

பகுப்பு:பயன்பாட்டுக் கணிதம்
பகுப்பு:கணித மாதிரியியல்
பண்பியல் மாதிரி

**பண்பியல் மாதிரி** (abstract model) என்பது, கோட்பாட்டு அடிப்படையிலான ஒரு அமைப்புரு (construct) ஆகும். இது ஒரு குறிப்பிட்ட தொகுதி மாறிகளையும், அவற்றுக்கு இடையிலான ஒரு தொகுதி தருக்க அடிப்படையிலான தொடர்புகளையும் கொண்டிருக்கும். இந்த அடிப்படையில் மாதிரிகள், இலட்சிய நிலையில், தருக்கமுறை அமைப்பினுள், விளக்கங்களைக் கொடுக்க வகை செய்வதுடன், அறிவியல் கோட்பாடுகளின் முக்கிய உறுப்புக்களாகவும் அமைகின்றன. இங்கே, இலட்சிய நிலை என்று குறிப்பிட்டதன் மூலம், மாதிரியானது, பிழை அல்லது சில விபரங்களில் முழுமையற்றது என அறியப்பட்டவற்றை எடுகோள்களாகக் கொண்டிருக்கக் கூடும் என்பது குறிப்பிடப்படுகிறது. மாதிரியை எளிமையாக்குகின்ற வேளையில், ஏற்றுக் கொள்ளத்தக்க தீர்வுகளையும் கொடுக்கும் என்ற வகையில் இத்தகைய எடுகோள்கள், போதுமானவையாகக் கொள்ளப்படுகின்றன.

பகுப்பு:அறிவியல் கணிமை
பகுப்பு:கணித மாதிரியியல்
வெப்பவேதியியல்

[250px|right|thumb|உலகின் முதலாவது '''பனிக்கட்டிக்-கலோரிமானி'''. இது 1782–83 மாரி காலத்தில் [அந்துவான் இலவாசியே|இலவாசியே, இலப்பிலாசு என்பவர்களால், பல்வேறு மாற்றங்களின்போது உருவாகும் வெப்பத்தைத் தீர்மானிப்பதில் பயன்படுத்தப்பட்டது. கணிப்பு முறை, ஜோசேப் பிளாக் என்பவரால் ஏற்கனவே கண்டுபிடிக்கப்பட்ட மறை வெப்பம் என்னும் கருத்துருவின் அடிப்படையில் அமைந்தது. இந்த ஆய்வுகளே வெப்ப இயக்கவியலின் அடிப்படையாக அமைந்தன.]]
**வெப்பவேதியியல்** (*thermochemistry*) என்பது வேதி வினைகளுடனும் உருகுதல் மற்றும் கொதித்தல் போன்ற நிலை மாற்றங்களுடனும் தொடர்புடைய வெப்ப ஆற்றலைப் பற்றிய ஆய்வு ஆகும். ஒரு வேதிவினை ஆற்றலை வெளியிடலாம் அல்லது உறிஞ்சலாம், அத்துடன் நிலை மாற்றமும் அதையே செய்யலாம். வெப்பவேதியியல் ஒரு அமைப்புக்கும் அதன் சுற்றுப்புறங்களுக்கும் இடையிலான ஆற்றல் பரிமாற்றத்தில் வெப்ப வடிவில் கவனம் செலுத்துகிறது. கொடுக்கப்பட்ட வேதிவினை முழுவதும் வினைபொருளையும் விளைபொருள் அளவுகளைக் கணிப்பதிலும் வெப்பவேதியியல் பயனுள்ளதாக இருக்கும். ஒரு எதிர்வினை தன்னிச்சையானதா இல்லையா என்பதைக் கணிக்கவும், சாதகமானதா அல்லது சாதகமற்றதா என்பதைக் கணிக்கவும் இது பயன்படுத்தப்படுகிறது.

வெப்பம் உமிழ் செயல்முறைகள் வெப்பத்தை உறிஞ்சும் அதே வேளையில், வெப்பங்கொள் வினைகள் வெப்பத்தை வெளியிடுகின்றன. வெப்பவேதியியல் வெப்பஇயக்கவியலின் கருத்துக்களை வேதியியல் பிணைப்புகளின் வடிவத்தில் ஆற்றல் என்ற கருத்துடன் ஒருங்கிணைக்கிறது. இதில் பொதுவாக வெப்பக் கொண்மை, எரிவெப்பம், தோற்ற வெப்பம், வெப்ப அடக்கம், சிதறம், கட்டில்லா ஆற்றல் போன்ற அளவுகளின் கணக்கீடுகள் அடங்கும்.

வெப்பவேதியியல் வேதி வெப்பஇயக்கவியலின் பரந்த துறையின் ஒரு பகுதியாகும், இது அமைப்புக்கும் சுற்றுப்புறங்களுக்கும் இடையிலான அனைத்து வகையான ஆற்றல் பரிமாற்றத்தையும் கையாள்கிறது, இதில் வெப்பம் மட்டுமல்ல, பல்வேறு வகையான வேலைகளும், பொருளின் பரிமாற்றமும் அடங்கும். அனைத்து வகையான ஆற்றலையும் கருத்தில் கொள்ளும்போது, ​​வெப்ப உமிழ் வினை, வெப்பங்கொள் வினைகளின் கருத்துக்கள் ஆற்றல் வெளியீடு, ஆற்றல்மிகும் எதிர்வினைகளாகப் பொதுமைப்படுத்தப்படுகின்றன.

## வரலாறு
வெப்பவேதியியல் இரண்டு பொதுமைப்படுத்தல்களை அடிப்படையாகக் கொண்டது. அவை பின்வருமாறு:

#இலவாசியே, இலப்பிலாசின் விதி (1780): எந்தவொரு மாற்றத்துடனும் வரும் ஆற்றல் மாற்றம், எதிர்த் திசையில் நிகழக்கூடிய செயல்முறையுடன் வரும் ஆற்றல் மாற்றத்திற்கு சமமானதும் எதிரானதும் ஆகும்.
# கெஸ்ஸின் நிலையான வெப்பக் கூட்டுத்தொகை விதி (1840): எந்தவொரு மாற்றத்துடனும் வரும் ஆற்றல் மாற்றத்தின் செயல்முறை ஒரு படியில் நிகழ்ந்தாலும் அல்லது பல படிகளில் நிகழ்ந்தாலும் தொடர்புடைய வெப்பப் பரிமாற்றம் சமமாகவே இருக்கும்.

இவ்விரு விதிகளும், முதலாவது வெப்ப இயக்கவியல் விதிக்கு (1850) முற்பட்டவை. எனினும், முதலிரண்டும், முதலாவது வெப்பஇயக்கவியல் விதியின் நேரடி விளைவே எனக் காட்ட முடியும்.

வெப்பவேதியியல் நிலை மாற்றங்களின் மறைவெப்பத்தை அளவிடுவதையும் உள்ளடக்கியது. யோசப் பிளாக் ஏற்கனவே 1761 இல் மறைவெப்பம் என்ற கருத்தை அதன் உருகுநிலையில் பனியை சூடாக்குவது வெப்பநிலையை உயர்த்தவில்லை, மாறாக சில பனி உருகக் காரணமாகிறது என்ற கவனிப்பின் அடிப்படையில் அறிமுகப்படுத்தியிருந்தார்.

குசுத்தாவ் கிர்க்காஃப் 1858 இல் வினை வெப்பத்தின் மாறுபாடு, விளைபொருள், வினைபொருட்களுக்கு இடையிலான வெப்பக் கொண்மையில் உள்ள வேறுபாட்டால் வழங்கப்படுகிறது என்பதைக் காட்டினார்:

:dΔH / dT = ΔCp

இந்தச் சமன்பாட்டின் தொகையீடு, ஒரு வெப்பநிலையில் வினைவெப்பத்தை மற்றொரு வெப்பநிலையில் அளவீடுகளிலிருந்து மதிப்பிட அனுமதிக்கிறது.

## மேற்கோள்கள்

பகுப்பு:வெப்ப இயக்கவியல்
பகுப்பு:இயற்பியல் வேதியியல்